Da Nestroy håt bei da Easchtauffüahrung aum 7.xa0März 1857 den Pitzl, da Karl Treumann den Arthur, da Wenzel Scholz den Sauerfaß, da Alois Grois den Finster, da Friedrich Hopp den Gschlader, da Franz Gämmerler den Meyr gspüit. De Dlle.xa0Zöllner – mit ziemlicha Sichaheit woa damit de Emma Zöllner und net de öitare Schwesta Elise gmaant – is im letzten Moment ausgfoin und de Roin nåch ana Kritik von Moritz Gottlieb Saphir „ganz unerquicklich und abstoßend besetzt“ (Zitat) wuan. Bei da Easchtauffüahrung von da kuazn Veaseaun aum 4.xa0Jänna 1858 san da Nestroy, da Treumann, da Scholz, da Grois und da Gämmerler in eahnare Roin bliebn, de Dlle.xa0Zöllner håt desmoi mitgspüit. Bei dera Vuafüahrung is des küazte Stückl zsaumman mit drei aundare gebn wuan: Den Aufaung håt Umsonst! gmåcht, daunn Schöne Seelen finden sich vom Louis Julius, Othellerl, der Mohr von Wien vom Karl Meisl und aum Schluss Zimmer und Cabinet zu verlassen vom Anton Bittner.